cyanic-selkie/wikianc huggingface dataset:
சூரத்கர்
சான்றுகள்
பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
ராக்கெட் ரக்கூன்
ராக்கெட் ரக்கூன் (Rocket Raccoon) என்பது மார்வெல் காமிக்சு நிறுவனத்தால் வெளியிடப்பட்டு அமெரிக்க வரைகதை புத்தகத்தில் தோன்றிய ஒரு கனவுருப்புனைவு மீநாயகன் கதாபாத்திரம் ஆகும். இந்தக் கதாபாத்திரத்தை எழுத்தாளர்கள் பில் மான்ட்லோ மற்றும் கீத் கிஃபென் ஆகியோர் உருவாக்கினார்கள். இவரின் முதல் தோற்றம் கோடை 1976 இல் வெளியான 'மார்வெல் பிரிவியூ' #7 என்ற கதையில் தோற்றுவிக்கப்பட்டது. இவர் ஒரு புத்திசாலி, சிறந்த தந்திரவாதி, கள தளபதி மற்றும் ஆயுத நிபுணர் ஆவார்.
இவரது பெயரும் மற்றும் கதாபாத்திரத்தின் அம்சங்களும் 'தி பீட்டில்ஸின் 1968' பாடலான "ராக்கி ரக்கூன்" க்கு ஒப்புதல் அளிக்கிறது. ராக்கெட் ரக்கூன் 2008 ஆம் ஆண்டு வெளியான மீநாயகன் அணியான கார்டியன்சு ஒப் த கலக்சியின் மறுதொடக்கத்தில் ஒரு முக்கிய உறுப்பினராக தோற்றுவிக்கப்பட்டது.
இந்த கதாபாத்திரம் வரைகதையில் இருந்து திரைப்படங்கள், இயங்குபட தொலைக்காட்சித் தொடர்கள், பொம்மைகள் மற்றும் வர்த்தக அட்டைகள் உட்பட பல்வேறு தொடர்புடைய மார்வெல் பொருட்களில் இடம் பெற்றுள்ளது. இந்த கதாபாத்திரத்திற்கு உயிர் கொடுக்கும் விதமாக நடிகர் பிராட்லி கூப்பர் என்பவர் மார்வெல் திரைப் பிரபஞ்ச திரைப்படங்களான கார்டியன்ஸ் ஆப் தி கேலக்ஸி (2014), கார்டியன்ஸ் ஆப் தி கேலக்ஸி 2 (2017), அவென்ஜ்ர்ஸ் : இன்பினிட்டி வார் (2018), அவெஞ்சர்ஸ்: எண்ட்கேம் (2019), தோர்: லவ் அண்ட் தண்டர் (2022) போன்ற திரைப்படங்களுக்கு குரல் கொடுக்க, சீன் கன் என்னவர் இயங்குப்பட தோற்றத்தில் நடித்து இருந்தார்.
வெளியிணைப்புகள்
பகுப்பு:1976 வரைகதை கதாபாத்திரங்கள் பகுப்பு:மார்வெல் வரைகதை மீநாயகன்கள் பகுப்பு:விலங்கிய மீநாயகன்கள் பகுப்பு:மீநாயகன் திரைப்பட கதாபாத்திரங்கள் பகுப்பு:மார்வெல் வரைகதை திரைப்பட கதாபாத்திரங்கள்
சிவப்பு வால் மின்லா
சிவப்பு வால் மின்லா (Red-tailed minla)(மின்லா இக்னோடிங்டா) என்பது பேஸ்ஸரின் பறவை குடும்பமான லெயோத்ரிசிடே வினைச் சார்ந்த சிற்றினமாகும். இது மின்லா பேரினத்தில் உள்ள ஒரே சிற்றினமாகும்.
வெளி இணைப்புகள்
இடது|thumb| சிக்கிம், இந்தியாவில்
பகுப்பு:நேபாளப் பறவைகள்
ஊட்டி வானொலி அதிர்வெண் தொலைநோக்கி
ஊட்டி வானொலி அதிர்வெண் தொலைநோக்கி அல்லது ஊட்டி ரேடியோ தொலைநோக்கி தென்னிந்தியாவின் உதகமண்டலத்திற்கு அருகே உள்ள முத்தொரை எனும் ஊரில் அமைந்துள்ளது. இது இந்திய அரசின் அணு சக்தித் துறையினால் நிதியுதவி அளிக்கப்படும் டாடா அடிப்படை ஆராய்ச்சி கழகத்தின் ரேடியோ வானியற்பியல் தேசிய மையத்தின் (NCRA) ஒரு பகுதியாகும். ஊட்டி ரேடியோ தொலைநோக்கி (ORT) 530 மீ நீளத்தையும், 30 மீட்டர் அகலத்தையும் உடைய உருளைவடிவ பரவளையவுரு தொலைநோக்கியாகும். இது 326.5 MHz அதிர்வெண்ணில், முன் முனையில் அதிகபட்சமாக 15 MHz அலை நீளத்தில் இயங்குகிறது.
வடிவமைப்பு
துருப்பிடிக்காத எஃகு கம்பிகள் பரவளைய பிரதிபலிப்பானை உருவாக்குகின்றன.ஊட்டி ரேடியோ டெலஸ்கோப் இந்திய உள்நாட்டு  தொழில்நுட்ப வளங்களைக் கொண்டு வடிவமைக்கப்பட்டு உருவாக்கப்பட்டது. ORT 1970 இல் நிறைவு செய்யப்பட்டது. மேலும் இது உலகின் மிகவும் உணர்திறன் வாய்ந்த ரேடியோ தொலைநோக்கிகளில் ஒன்றாகத் தொடர்கிறது. இந்த தொலைநோக்கியைப் பயன்படுத்தி மேற்கொள்ளப்பட்ட கணிப்புகள் முக்கியமான கண்டுபிடிப்புகளுக்கு வழிவகுத்தது மற்றும் சூரிய குடும்பம் மற்றும் கோள்களின்   நிகழும் பல்வேறு நிகழ்வுகளை விளக்கியது.தொலைநோக்கியின் பிரதிபலிப்பு மேற்பரப்பு 1,100 மெல்லிய துருப்பிடிக்காத எஃகு கம்பிகளால் ஆனது, சிலிண்டரின் முழு நீளத்திற்கும் ஒன்றுக்கொன்று இணையாக இயங்குகிறது மற்றும் 24 ஸ்டீரபிள் (steerable ) பரவளைய சட்டங்களில் ஆதரிக்கப்படுகிறது. 90-டிகிரி மூலை பிரதிபலிப்பாளரின் முன் 1,056 அரை-அலை இருமுனைகளின் வரிசை தொலைநோக்கியின் முதன்மை ஊட்டமாக அமைகிறது. இது 2.3deg x 5.5sec(dec)' என்ற கோணத்தைக் கொண்டுள்ளது.
வெளியிணைப்புகள்
பகுப்பு:இந்திய விண்வெளித் திட்டங்கள் பகுப்பு:தொலைநோக்கிகள் பகுப்பு:உதகமண்டலம் பகுப்பு:தமிழ்நாட்டில் உள்ள வானாய்வகங்கள்
ஜீலேண்டு
ஜிலேண்டு (, Zeelandic: Zeêland, historical English exonym Zealand) மேற்கு புற எல்லை மாகாணமாகவும் நெதர்லாந்து நாட்டின் குறைந்த மக்கள் தொகை கொண்ட மாகாணமாகும். நாட்டின் தென்மேற்கு பகுதியில் உள்ள மாகாணம் இதுவாகும். இம் மாகாணம் பல தீவுகளையும் தீபகற்பங்களையும் கொண்டிருக்கிறது மேலும் பெல்ஜியம் நாட்டுடன் எல்லையைக் கொண்டுள்ளது.
மேற்கோள்கள்
பகுப்பு:நெதர்லாந்தின் மாகாணங்கள்
வி. சரோஜா
'''வி. சரோஜா''' என்பவர் ஒரு மருத்துவர் மற்றும் தமிழக அரசியல்வாதியாவார்.
கல்வியும் பணியும்
இவர் மருத்துவத்தில் எம்.டி. டி.ஜி.ஓ. படித்தவர். பின் 1976முதல் அரசு மருத்துவராக பணியாற்றி பின் 1988 முதல் 1991 வரை மகப்பேறு மருத்துவராக சவுதி அரேபியாவில் பணியாற்றியவர்.
அரசியலில்
1989 முதல் அதிமுக உறுப்பினராக இருந்துவருகிறார். 1991 - 1996 காலகட்டத்தில் சங்ககிரி சட்டமன்ற உறுப்பினராகவும், 1998, 1999 - 2004 வரை நாடாளுமன்ற உறுப்பினராகவும், 2004 - 2006 காலகட்டத்தில் ஆதிதிராவிடர் மற்றும் பழங்குடியினர் நல வாரியத்தலைவராகவும், 2012 - 2013 காலகட்டத்தில் தமிழ்நாடு தகவல் ஆணையராகவும் பதவி வகித்தார். அதிமுகவில் சேலம் மாவட்ட மகளிரணி இணைச்செயலாலாளர் போன்ற பதவிகளை வகித்தவர். 2016 ஆண்டைய சட்டப்பேரவைத் தேர்தலில் ராசிபுரம் சட்டப்பேரவை உறுப்பினராக தேர்ந்தெடுக்கப்பட்டு, அ.தி.மு,க. அரசில் சமூக நலத்துறை அமைச்சராக நியமிக்கப்பட்டார்.
மேற்கோள்கள்
பகுப்பு:தமிழக முன்னாள் அமைச்சர்கள் பகுப்பு:நாமக்கல் மாவட்ட நபர்கள் பகுப்பு:12வது மக்களவை உறுப்பினர்கள் பகுப்பு:13வது மக்களவை உறுப்பினர்கள் பகுப்பு:வாழும் நபர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:தமிழக சட்டமன்ற பெண் உறுப்பினர்கள்
சாரா பேர்ண்ஹார்ட்
சாரா பேர்ண்ஹார்ட் (Sarah Bernhardt) (22 அக்டோபர் 1844 – 26 மார்ச் 1923) ஒரு பிரெஞ்சு நாடக நடிகை ஆவார். உலக வரலாற்றில் மிகவும் புகழ்பெற்ற நடிகை எனவும் இவர் போற்றப்படுகிறார். பேர்ண்ஹார்ட் 1870 களில் ஐரோப்பிய மேடைகளில் புகழ் பெற்றிருந்தார். விரைவிலேயே ஐரோப்பாவிலும், அமெரிக்காவிலும் இவர் மிகவும் வேண்டப்பட்ட நடிகை ஆனார். மிகவும் கருத்தூன்றி நடிக்கக்கூடிய ஒரு நடிகை என்னும் பெயரை இவர் பெற்றதுடன், தெய்வீகமான சாரா (The Divine Sarah) என்னும் பட்டப் பெயரும் இவருக்கு வழங்கப்பட்டது.
சாரா மேரி ஹென்றியட் ரோசைன் பர்னாட் என்னும் முழுப் பெயர் கொண்ட இவர் பாரிஸ் நகரில் பிறந்தார். இவரது தாயார் ஜூலி பர்னாட், தந்தை ஒரு டச்சு இனத்தவர். இவர் தனது தாயாரின் உடன்பிறந்தாரின் பெயரைத் தனது தந்தையின் பெயர் போலப் பயன்படுத்திக் கொண்டார். ஒருவேளை இது தனது தந்தையார் யார் என்று தெரியாமல் இருந்ததை மறைப்பதற்காக இருக்கலாம் எனச் சொல்லப்படுகிறது. இவரது பாட்டன் ஆம்ஸ்டர்டாம் நகரில் வாழ்ந்த ஒரு யூத வணிகர். சாராவின் வாழ்க்கை பற்றிய தெளிவின்மைக்கான முக்கிய காரணம் திரிபு படுத்துவதும், பெரிது படுத்துவதுமான இவரது போக்கினாலாகும். சிலர் இவர் அயோவாவில் பிறந்து பிரான்ஸ் நாட்டுக்கு ஓடியவர் என்றும் அங்கே பிரான்ஸ் குடிமகள் என்னும் புதிய அடையாளத்தோடு நடிப்புத் தொழிலை மேற்கொண்டார் என்றும் கூறுகிறார்கள். இவர் 3000 தடவைகளுக்கு மேல் நடித்த நாடகமொன்றை எழுதிய அலெக்சாண்டர் டுமாஸ், பில்ஸ் என்பார், இவர் பொய் சொல்வதில் பெயர் பெற்றவர் என்கிறார்.
நடிப்புத் தொழில்
சாராவின் நடிப்புத்தொழில் 1862 ஆம் ஆண்டில், இவர் காமெடீ பிராங்கைஸ் (Comédie-Française) என்னும் பிரான்சின் புகழ் பெற்ற அரங்கில் பயின்றுகொண்டிருந்த காலத்தில் தொடங்கியது. எனினும் இவர் இதில் முழுமையாக வெற்றி பெறவில்லை. இதனால், இவர் 1865 ஆம் ஆண்டளவில் அங்கிருந்து விலகி ஒரு விலைமகள் ஆனார். இக்காலத்திலேயே இவர் தனது புகழ்பெற்ற சவப்பெட்டியை வாங்கினார். கட்டிலுக்குப் பதிலாகப் பல சமயங்களில் அதைத் தூங்கும் இடமாகப் பயன்படுத்திக் கொண்டார். தான் நடித்த துன்பியல் பாத்திரங்களைச் சரியாகப் புரிந்து கொள்வதற்கு இது உதவியதாகக அவர் கூறிக்கொண்டார். 1870 களில் ஐரோப்பாவின் மேடைகளில் இவர் புகழ் பெற்றார். தொடர்ந்து முழு ஐரோப்பாவிலும், நியூ யார்க்கிலும் இவரது புகழ் பரவியது. நடிகையும், விலைமகளுமாகிய லியானே டி பூகி (Liane de Pougy) உட்படப் பல இளம் பெண்களுக்கு நடிப்புக் கலையைக் கற்றுத்தந்துள்ளார்.
தனிப்பட்ட வாழ்க்கை
பெர்ன்ஹார்டின் தந்தையைப் பற்றிய தகவல்கள் அறியப்படவில்லை. மே 1871 இல் பாரிஸ் தன்னாட்சிப் பகுதியில் இருந்த நகரின் ஆவணக்காப்பகம், காப்பகம்,டி வில்லை விடுதி ஆகியவை எரிந்தபோது அவரது உண்மையான பிறப்புச் சான்றிதழ் அழிக்கப்பட்டது. தன் சுயசரிதையில், தன் தந்தை மா டூப்ரீ வை (Ma Dupree Vie), பல முறை சந்தித்ததை விவரிக்கிறார். அவரது குடும்பம் தன் கல்விக்காக நிதியுதவி அளித்ததாகவும், தான் வயதுக்கு வந்தபோது 100,000 பிராங்குகள் வழங்கியதாகவும் கூறியுள்ளார். அவர் அடிக்கடி வெளிநாடுகளுக்குப் பயணம் செய்ததாகக் கூறியுள்ளார். அவர் குழந்தையாக இருந்தபோது, அவரது தந்தை பைசா(Pisa)வில் மர்மமான நிலையில் இறந்ததைக் குறித்து அவரால் விவரிக்க முடியவில்லை. 1914ஆம் ஆண்டு, பிப்ரவரி மாதம், தன் சட்டப்பூர்வமான தந்தை எடோவர்ட் பெர்ன்ஹார்ட் (Édouard Bernhardt) என்று குறித்து, ஒரு மறுபரிசீலனை பிறப்பு சான்றிதழை வெளியிட்டார். 1856ஆம் ஆண்டு, மே மாதம் 21ஆம் நாள், இவருக்கு ஞானஸ்தானம் செய்து பெயரிடும்போது, "லே ஹேவ்ர்(Le Havre) நகரில் வசிக்கும்,   எடோவர்ட் பெர்ன்ஹார்ட் மற்றும் பாரிஸில் வசிக்கும் ஜூடித் வான் ஹார்ட் ஆகியோரின் மகள், சாரா பேர்ண்ஹார்ட்" என்று பதிவு செய்யப்பட்டது. இவர் தன் சுயசரிதையில், தனது இளமைக் காலத்தில், லு ஹேவரியில் வசித்த தன் மாமா மற்றும் பாட்டி ஆகியோர் தனது கல்விக்கு நிதி உதவி அளித்ததைக் குறிப்பிட்டுள்ளார். தன் எதிர்காலத்தைப் பற்றி திட்டமிட குடும்ப மன்றங்களில் பங்குபெற்றார். கலந்தாலோசித்தார். பின்னர் பாரிசில் தன் குடியிருப்பில் தீ விபத்து ஏற்பட்ட போது தன்னுடைய பணத்தை கொடுத்தார்.
பிறப்புச் சான்றிதழின் அழிவு காரணமாக அவரது பிறந்த தேதியும் நிச்சயமற்றதாக உள்ளது. தனது பிறந்த நாளை, 1844 ஆம் ஆண்டு அக்டோபர் 23ஆம் நாள் என்று அனைவருக்கும் தெரிவித்திருந்தார். அதையே தனது பிறந்த நாளாகக் கொண்டாடினார். 1914 ஆம் ஆண்டில் வழங்கப்பட்ட மறுசீரமைப்பு பிறப்பு சான்றிதழில் அக்டோபர் மாதம், 25ஆம் நாள் எனக் குறிப்பிடப்பட்டிருந்தது. பிற ஆதாரங்கள், அவரது பிறந்த நாளை, அக்டோபர் 22ஆம் நாள் என்றும், அக்டோபர் 22ஆம் நாள் அல்லது அக்டோபர் 23ஆம் நாள் என்றும் குறிப்பிடுன்றன.
பெர்ன்ஹார்டின் தாய் ஜூடித் அல்லது ஜூலி 1820களின் ஆரம்பத்தில் பிறந்தார். இவர், ஊர் ஊராகச் செல்லும், ஒரு டச்சு யூத பார்வைக்கண்ணாடி வியாபாரி மோரிட்ஸ் பாரூச் பெர்னார்ட் (Moritz Baruch Bernardt) என்பவருக்கும், ஜெர்மானிய ஆடை வெளுக்கும் பெண்ணுக்கும் பிறந்த ஆறு குழந்தைகளில் (ஐந்து மகள்கள் மற்றும் ஒரு மகன்) ஒருவராகப் பிறந்தார்.
ஜூடிஸின் தாய் சாரா ஹிர்ஷ் (Sara Hirsch) (பிற்காலத்தில் ஜெனெட்டா ஹார்டாக் (Janetta Hartog) அல்லது ஜீன் ஹார்ட் (Jeanne Hard) என அழைக்கப்பட்டவர்) 1829 இல் இறந்துவிட்டார். ஐந்து வாரங்களுக்கு பின்னர் அவரது தந்தை மறுமணம் செய்து கொண்டார். அவருடைய புதிய மனைவி அவரது முந்தைய திருமணத்தில் பிறந்த குழந்தைகளைத் தம்முடன் சேர்த்துக்கொள்ளவில்லை. ஜூடித்தின் சகோதரிகள் ஹென்றிட்டே (Henriette) மற்றும் ரோசின் (Rosine) ஆகிய இருவரும் குறுகிய காலத்தில் லண்டனுக்குச் சென்றனர். பின்னர் பிரெஞ்சு கடற்கரையில் லீ ஹேவரில் குடியேறினர். ஹென்றிட்டே லீ ஹேவரில் உள்ள ஒரு உள்ளூர்வாசியைத் திருமணம் செய்து கொண்டார். ஆனால் ஜூலியும் ரோஸனும் அரசவை மங்கையர்கள் ஆனார்கள். ஜூலி, கூடுதலாக புதிய பிரெஞ்சு பெயர் யூல் (Youle) மற்றும் மிகப்பெரிய பிரபுத்துவப் பெயர் வான் ஹார்ட் (Van Hard) ஆகியவற்றைத் தம் பெயருடன் இணைத்துக் கொண்டார். ஏப்ரல் 1843 இல், இரட்டைப் பெண்களைப் பெற்றெடுத்தார். அவர்களுக்கு அப்பா பெயர் தெரியவில்லை. ஒரு மாதம் கழித்து லீ ஹேவாரில் இரண்டு பெண்களும் இறந்தனர். அடுத்த வருடம், யூல் மீண்டும் கர்ப்பமானார். பின்னர் அவர் பாரிசுக்குக் குடிபெயர்ந்தார். 1844 அக்டோபரில் சாரா பிறந்தார்.
விமர்சன மதிப்பீடுகள்
பிரெஞ்சு நாடக விமர்சகர்கள் பெர்ன்ஹார்ட் நடித்த நிகழ்ச்சிகளை பாராட்டினர். 1871 ஆம் ஆண்டு பாரிஸ் நகரின் சீர்மிகு விமர்சகரான பிரான்சிஸ்க் சர்சி (Francisque Sarcey) என்பவர், மேரி (Marie) எனும் இதழில், சாரா பர்னாடின் நடிப்பு பற்றி பின்வருமாறு எழுதியுள்ளார்: "சாரா பர்னாட் இறையாண்மை உடையவர். கருணை உள்ளம் கொண்டவர். ஊடுருவும் அழகி. இயற்கையானவர். ஒரு ஒப்பற்ற கலைஞர்".
1872 ஆம் ஆண்டில், ரூய் பிலாஸ் (Ruy Blas) என்ற நாடகத்தில்  பெர்ன்ஹார்டின் செயல்திறனை மதிப்பாய்வு செய்த விமர்சகர் தியோடர் டி பான்வில்லி (Théodore de Banville), நீலச்சிட்டு பாடுவது போலவும், காற்றின் முணுமுணுப்புகளைப் போன்றும், நீரின் சலசலப்பைப் போலவும், பூமியின் பளபளப்பைப் போலவும் அவரது வெளிப்பாடு உள்ளது என்று கூறுகிறார். இதே நிகழ்வை, பிரான்சிஸ்க் சர்சி, "பாடல் அடிகள் மற்றும் கவிதை வரிகளின் இசைக்கு அவரது குரலின் இசை சேர்ந்து மெருகூட்டியது. அவள் பாடினார், ஆமாம், அவளது மென்மையான குரலில் பாடினார் ..."என்று கூறுகிறார். பெர்ன்ஹார்ட்டின் மீது ஆர்வமுள்ள ஆர்வலர், விக்டர் ஹ்யூகோ (Victor Hugo) மேற்காண் நிகழ்வை, தன்னுடைய கார்னெட்ஸ் என்ற பத்திரிக்கையில், "இந்த நாடகம் முதல் முறையாக உண்மையாக சிறப்பாக சித்தரிக்கப்பட்டுள்ளது. பெர்ன்ஹார்ட் ஒரு பெண். ஒரு நடிகையை விட மேன்மையானவர். போற்றுதலுக்குரியவர். சிறந்த அழகி. இணக்கமான இயக்கம் மற்றும் கவர்ச்சியான மயக்கத்தின் தோற்றம் கொண்டவர். தங்கமான குரல் உடையவர்", என்று கூறுகிறார்.
இவரது 1882 ஆம் ஆண்டின் ஃபெடோரா(Fédora) என்ற நாடகத்தில்  பெர்ன்ஹார்டின் செயல்திறனை மதிப்பாய்வு செய்த பிரெஞ்சு விமர்சகர் மௌரிஸ் பாரிங் (Maurice Baring) என்பார், பெர்ன்ஹார்டிடமிருந்து, ஒரு இரகசிய வளிமண்டலம் வெளிவந்ததாகவும், ஒரு நறுமணம் வீசுவதாகவும், ஒரு கவர்ச்சியான மூளையத்தற்குரிய ஒரு ஈர்ப்பு அவரிடம் இருப்பதாகவும், அவர் உண்மையில் பார்வையாளர்களை மயக்கமடையச் செய்ததாகவும்,  நல்ல கலை, கெட்ட கலை எதுவானாலும், புலி உணர்வு கொண்ட அவர்,  பூனைபோல் பதுங்கிச் செயல்படுகிற நளினமான இயக்கம் கொண்டிருந்தார் என்றும்,  அவருடன் யாரும் போட்டியிட முடியாது என்றும்  குறிப்பிடுகிறார்.
சாரா பர்னார்டின் நடிப்பு பற்றி ஜார்ஜ் பெர்னார்ட் ஷா பின்வருமாறு எழுதியுள்ளார்: அவருடைய குழந்தைத்தனமான நடிப்புத் திறன் அவரைத் தன் நடிப்பின் மீது தன்மை தற்பெருமை காட்டுகின்றகொள்ளச் செய்கிறது. ஒருவர், சாரா பர்னார்ட் பற்றி மிகவும் அதிகமாக நினைக்கவோ அல்லது அதிக ஆழமாக உணரவோ செய்யும் அளவுக்கு அவர் திறமை உள்ளது. அவர் கலை மிகவும் பாராட்டப்படக்கூடியது. அவர் மீது இரக்கம் ஏற்படும். அவர் வாகையாளர். அனைவரும் அவருடன் அழுவர். அனைவரும் அவரது நகைச்சுவைகளில் சிரிப்பர். அவரது  நல்வாய்ப்புகளை பின்பற்றுவதைக் காணும்போது மூச்சுத்திணறல் ஏற்படும். நாடக இறுதித் திரை விழுந்தால் அதிக கைத்தட்டல் பெறுவார். இது பார்ப்பவரை ஏமாற்றும் கலை"
இவான் துர்கனேவ் (Ivan Turgenev), "அவளுக்கு ஒரு அற்புதமான குரல் இருக்கிறது. மற்ற குளிர்ச்சி, பொய்மை, பதிப்பு, கடும் எதிர்ப்பு போன்றவை மறைந்துள்ளன" என்று எழுதியுள்ளார்.
இறைநம்பிக்கை மற்றும் வேத நெறி
பெர்ன்ஹார்ட் ஒரு பெண் துறவியர் மடப் பள்ளியில் பயின்றார். அங்கு 1856 இல் ரோமன் கத்தோலிக்காக தனது முதல் புனித நற்கருணையைப் பெற்றார். அதன் பிறகு, உணர்ச்சிப்பூர்வமான சமயப் பற்றுடையவரானார். எனினும், அவள் யூத பாரம்பரியத்தை ஒருபோதும் மறந்துவிடவில்லை.
பல வருடங்களுக்கு பிறகு நிருபர் ஒருவருக்கு, நீங்கள் ஒரு கிறிஸ்தவரா என்ற கேள்விக்குப் பதிலளிக்கையில்,  தான் ஒரு ரோமன் கத்தோலிக்கர் என்றும், பெரிய யூத இனத்தின் உறுப்பினராக இருப்பதாகவும், கிறிஸ்துவர்கள் நன்றாக வரும் வரை தான் காத்திருப்பதாகவும் கூறியுள்ளார். அவள் இறப்பதற்கு சற்றுமுன் தன் இறுதிச் சடங்குகளை ஏற்றுக்கொண்டார். அவரது வேண்டுகோளின்படி, செயிண்ட்-பிரான்சுவா-டி-சேல்ஸ் தேவாலயத்தில் அவரது இறுதி ஊர்வலம் மாபெரும் விழா கொண்டாடப்பட்டது.
இறப்பு
1923 ஆம் ஆண்டில் இவர் சிறுநீரகச் செயலிழப்பினால் உயிரிழந்தார்.
படத்தொகுப்பு
thumb|பாரிஸ் நகரின் ஃப்ரங்கொய்ஸ் சிகார்டில் (François Sicard) உள்ள சாரா பேர்ண்ஹார்ட் சிலை thumb|Sarah Bernhardt Mucha thumb|கிளைரின்(Clairin) நாடகத்தில் மெலிசன்டே(Mélisande)வாக சாரா பேர்ண்ஹார்ட் thumb|1864 சாரா பேர்ண்ஹார்ட் thumb|1864 நடார் தொகுப்பில் சாரா பேர்ண்ஹார்ட்
மேற்கோள்கள்
பகுப்பு:1844 பிறப்புகள் பகுப்பு:1923 இறப்புகள்
கார்மன் கோடு
கார்மன் கோடு (Kármán line) என்பது, புவியின் கடல் மட்டத்திலிருந்து 100 கிமீ (62 மைல்) உயரத்தில் இருப்பதாகக் கொள்ளப்படுகிறது. தோராயமாக, இதுவே புவியின் வளிமண்டலத்துக்கும் விண்வெளிக்குமான எல்லைக்கோடு ஆகும். இந்த வரையறையை பெடரேஷன் ஏரோனாடிக் இண்டர்நேஷனல் என்ற அமைப்பு ஏற்படுத்தி உள்ளது.
அங்கேரிய-அமெரிக்க பொறியியளாளரும் இயற்பியலாளருமான தியோடர் வான் கார்மன் (1881-1963) என்பவரின் பெயரில் இது வழங்கப்படுகிறது. அவர் வானூர்தியியல் மற்றும் விண்ணூர்தியியல் துறைகளில் பெரும் முன்னேற்றங்களுக்கு இட்டுச்சென்ற ஆராய்ச்சிகளைப் புரிந்தவராவார். இவரே முதன்முதலில், இத்தகைய உயரத்தில் வளிமண்டலம் மிகவும் லேசானதாக மாறும் காரணத்தால், இதற்குமேலான உயரங்களில் வானூர்திகள் பறப்பதற்குத் தேவையான ஏற்றத்தை உருவாக்க இயலாது என கணக்கிட்டுக் கூறியவர் ஆவார். ஆகையால், இந்த உயரத்தில் பறக்கும் வானூர்திகள் சுற்றுப்பாதை வேகத்தைவிட அதிக வேகத்தில் பறந்தால்தான் தமக்குத் தேவையான காற்றியக்கவியல் ஏற்றத்தை உருவாக்க இயலும். இக்கோட்டுக்குக் கீழே வளிமண்டல வெப்பநிலையும் சூரிய கதிர்வீச்சுடனான வினையாற்றலும் பெருத்த அளவில் மாறுபடுகின்றன, ஆகையால் இக்கோடு தெர்மோஸ்பியர் எல்லைக்குள் இருக்கிறது.
உசாத்துணைகள்
பகுப்பு:வளிமண்டலம் பகுப்பு:வானியல்
ஏஜினா
ஏஜினா (Aegina,  , ஐஜினா [ˈeʝina] ; Αἴγῑνα ) என்பது கிரேக்கத்தைச் சேர்ந்த ஒரு தீவாகும். இது சரோனிக் வளைகுடாவில் உள்ள சரோனிக் தீவுகளில் ஒன்றாகும். இது பைரேயசிலிருந்து 27 கிமீ (17 மைல்) தொலைவில் உள்ளது. இந்தத் தீவில் பிறந்த அதன் மன்னரான நாயகன் ஏகசின் தாயான ஏஜினாவின் பெயரிலிருந்து இத்தீவு அதன் பெயரைப் பெற்றது.
நகராட்சி
பிராந்திய தலைநகரம் தீவின் வடமேற்கு முனையில் அமைந்துள்ள ஏஜினா நகரம் ஆகும்.
மாகாணம்
ஏஜினா மாகாணம் பிரேயஸ் மாகாணத்தின் மாகாணங்களில் ஒன்றாக இருந்தது. அதன் பிரதேசம் தற்போதைய நகராட்சிகளான ஏஜினா மற்றும் அக்கிஸ்ட்ரியவைக் கொண்டிருந்தது. இந்த மாகாணம் 2006 இல் கலைக்கப்பட்டது.
நிலவியல்
<mapframe latitude="37.7235" longitude="23.4819" zoom="10" width="200" height="131" align="left" />ஏஜினா தோராயமாக முக்கோண வடிவில் உள்ளது. கிழக்கிலிருந்து மேற்காக தோராயமாக 15 கிமீ (9.3 மைல்) மற்றும் வடக்கிலிருந்து தெற்காக 10 கிமீ (6.2 மைல்), 87.41 கிமீ2 (33.75 சதுர மைல்) நீளம் கொண்ட பகுதியாக உள்ளது.
அணைந்த எரிமலை ஏஜினாவின் மூன்றில் இரண்டு பங்கு இடத்தைக் கொண்டுள்ளது. வடக்கு மற்றும் மேற்குப் பகுதிகள் பாறைகள் நிறைந்தவை என்றாலும் வளமான சமவெளிப் பகுதியைக் கொண்டிருக்கின்றன. அச்சமவெளிகளில் பருத்தி, கொடிகள், பாதாம், ஆலிவ், அத்தி போன்றவையும், தானிய பயிர்களும் விளைவிக்கப்படுகின்றன. என்றாலும் இன்று (2000களில்) ஏஜினாவின் மிகவும் தனிச்சிறப்பான பயிராக பிஸ்தா உள்ளது. பொருளாதார ரீதியாக, கடற்பாசி மீன்வளம் குறிப்பிடத்தக்க முக்கியத்துவம் வாய்ந்ததாக உள்ளது. தீவின் தெற்கு எரிமலை பகுதி கரடுமுரடான மற்றும் மலைப்பகுதியாக பெரும்பாலும் தரிசு நிலமாக உள்ளது. தீவின் மிக உயர்ந்த பகுதியாக தெற்கில் கூம்பு வடிவில் உள்ள ஓரோஸ் மலை (531 மீ) ஆகும். மேலும் பன்கெலினியன் மலைப்பகுதி இருபுறமும் குறுகிய வளமான பள்ளத்தாக்குகளுடன் வடக்கு நோக்கி நீண்டுள்ளது.
தீவின் கடற்கரைகள் பிரபலமான சுற்றுலா தலமாகவும் உள்ளன. பைரேயசில் இருந்து ஹைட்ரோஃபோயில் படகுகள் வழியாக ஏஜினாவை நாற்பது நிமிடங்களில் அடையலாம். சாதாரண படகுகளில் சுமார் ஒரு மணி நேரத்தில் சென்றடையலாம். பெரியவர்களுக்கான பயணச் சீட்டுடி விலை 4-15 யூரோ கட்டணத்துக்குள் இருக்கும். ஏஜினா நகரத்திலிருந்து அஜியா மெரினா உள்ளிட்ட தீவு முழுவதும் உள்ள இடங்களுக்கு வழக்கமான பேருந்து சேவைகள் உள்ளன. கிழக்குக் கடற்கரையில் போர்ட்ஸ் என்ற மீன்பிடி கிராமம் ஒன்று உள்ளது.
குறிப்புகள்
பகுப்பு:டெலியன் கூட்டணி உறுப்பினர்கள் பகுப்பு:ஏஜியன் தீவுகள் பகுப்பு:Wikipedia articles incorporating a citation from the 1911 Encyclopaedia Britannica with Wikisource reference பகுப்பு:Coordinates on Wikidata
மேலகபிஸ்தலம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஜிகாத்
ஜிகாத் (جهاد, ஜிஹாது) எனும் அரபு மொழிச் சொல்லுக்கு முயற்சித்தல், கடுமையாக உழைத்தல், போராடுதல், தற்காப்பு போன்ற பல்வேறு பொருள்கள் உண்டு. ஜிஹாதை மேற்கொள்ளுபவர் முஜாஹித் என அழைக்கப்படுகிறார். முஜாஹிதீன் என்பது இதற்கான பன்மை சொல்லாகும். ஜிஹாத் தொடர்பான பல வசனங்கள் குர்ஆனில் காணப்படுகின்றன. இது கடவுளின் வழியில் உழைத்தல், முயற்சித்தல் மற்றும் போராடுதலை குறிக்கும் (striving in the way of God (al-jihad fi sabil Allah)..
முஸ்லிம் மற்றும் முஸ்லிமல்லாத அறிஞர்கள் பலர், ஜிஹாத் எனும் சொல்லுக்கு இரண்டு விதமான பொருளை தருகின்றனர். (மன இச்சைகளுக்கு எதிரான) "உள்ளக ஆன்மீக போராட்டம்" (inner spiritual struggle) ஒரு பொருளாகவும், இஸ்லாமிய எதிரிகளுடனான உடல்ரீதியான போராட்டம் (outer physical struggle) மற்றொரு பொருளாகவும் கையாளப்படுகின்றது. அகிம்சை போராட்டம் மற்றும் வன்முறை போராட்டம் ஆகிய இரண்டும் இரண்டாவது பொருளில் சேரும்.
இது புனிதப்போர் ("Holy War") எனவும் பரவலாக மொழிப்பெயர்க்கப்படுகின்றது. இது சர்ச்சைக்குரிய மொழிப்பெயர்ப்பாகும். பெரும்பான்மையான இஸ்லாமியர்களும், அறிஞர்களும் 'புனித போர்' என்ற மொழியாக்கத்தை ஏற்பதில்லை. மொழியியலாளரான பெர்னார்டு லீவிஸ் (Bernard Lewis) ஜிஹாத் என்பது ஆயுதப் போராட்டம் என்ற பொருளிலேயே பலராலும் புரிந்துகொள்ளப்படுவதாக குறிப்பிடுகிறார். ஜாவித் அஹமத் கமிதி (Javed Ahmad Ghamidi) ஜிஹாதானது தவறாக செயல்படுபவர்களுக்கு எதிராக எடுக்கப்படும் ஆயுத நடவடிக்கையையும் உள்ளடக்கியது என்பதில் இஸ்லாமிய அறிஞர்கள் கருத்தொற்றுமை கொண்டுள்ளதாக குறிப்பிடுகின்றார்.
சுன்னி இசுலாமில் அதிகாரபட்சமாக இடமில்லாத போதும் சில வேளைகளில் ஜிகாத் இசுலாமின் ஆறாவது தூணாகவும் அழைக்கப்படுவதுண்டு. சியா இசுலாமில் ஜிஹாத் 10 முக்கிய கடமைகளில் ஒன்றாகும். பொதுவாக, ஜிஹாதின் ஒரு பகுதியான ஆயுத போராட்டம் கலீபாக்களால் தான் அறிவிக்கப்பட வேண்டும், ஆனால் இஸ்லாமியர்கள் கலீபாக்களின் மத அதிகாரத்தை (spiritual authority) ஏற்றுக்கொள்வதில்லை. மேலும் 1923 ஆம் ஆண்டிற்குப் பின்னர் கலீபாக்கள் இடம் வெற்றிடமாகவே உள்ளது. சுன்னி இசுலாமைச் சாராதவர்கள் ஆயுத போராட்டத்திற்கு தமது ஆட்சியாளர்கள் அறைகூவல் விடுத்தால் போதும் என எண்ணுகின்றனர்.
குரானில் ஜிகாத்
குரானில் 41 வசனங்களில் ஜிகாத் மற்றும் அதன் கிளைச் சொற்கள் இடம்பெற்றுள்ளதாக அஹ்மத் அல் தாவூதி கூறுகின்றார். இதில் 11 வசனங்கள் மக்காவில் இருந்தபோதும், 30 வசனங்கள் மதினாவில் இருந்த போதும் அருளப்பட்டதாக அவர் குறிப்பிடுகின்றார். உறுதி, உழைத்தல், கட்டாயப்படுத்துதல், அழைப்பு பணி, ஆயுத போராட்டம் போன்ற பல்வேறு பொருள்களில் குரானில் ஜிகாத் பயன்படுத்தப்பட்டுள்ளது.
அ) உழைத்தல் என்ற பொருளில் குரான் வசனங்கள் 9:79, 29:6, 29:69 ஆகியவற்றில் ஜிகாத் குறிப்பிடப்பட்டுள்ளது.
"தாராளமாக செலவிடும் நம்பிக்கை கொண்டோரையும், தமது உழைப்பைத் தவிர வேறு எதையும் பெற்றுக் கொள்ளாதோரையும் அவர்கள் குறை கூறி கேலி செய்கின்றனர். அல்லாஹ் அவர்களைக் கேலி செய்கிறான். அவர்களுக்குத் துன்புறுத்தும் வேதனை உண்டு."
"உழைப்பவர் தமக்காகவே உழைக்கிறார். அகிலத்தாரை விட்டும் அல்லாஹ் தேவையற்றவன்."
"நம் விஷயத்தில் உழைப்போருக்கு நமது வழிகளைக் காட்டுவோம். நன்மை செய்வோருடன் அல்லாஹ் இருக்கிறான்."
இந்த குரான் வசனங்களில் 'உழைப்பு, உழைப்பவர், உழைக்கிறார், உழைப்போர்' போன்றவற்றை குறிக்க ஜுஹ்த, ஜாஹத, ஜாஹிது, ஜாஹதூ ஆகிய ஜிகாத் சொற்கள் பயன்படுத்தப்பட்டுள்ளன.
ஆ) வற்புறுத்துதல் என்ற பொருளில் ஜிகாத், குரான் வசனங்கள் 29:8, 31:15 ஆகியவற்றில் இடம் பெற்றுள்ளது.
"தனது பெற்றோருக்கு நல்லுதவி செய்யுமாறு மனிதனுக்கு வலியுறுத்தியுள்ளோம். உனக்கு அறிவு இல்லாத ஒன்றை எனக்கு இணை கற்பிக்குமாறு அவ்விருவரும் உன்னை வற்புறுத்தினால் அவர்களுக்குக் கட்டுப்படாதே! உங்களின் மீளுதல் என்னிடமே உள்ளது. நீங்கள் செய்து கொண்டிருந்தது பற்றி உங்களுக்கு அறிவிப்பேன்."
"உனக்கு அறிவு இல்லாத ஒன்றை எனக்கு இணை கற்பிக்கும் படி அவ்விருவரும் உன்னைக் கட்டாயப்படுத்தினால் அவர்களுக்குக் கட்டுப்படாதே! இவ்வுலகில் அவர்களிடம் அழகிய முறையில் தோழமை கொள்! என்னை நோக்கித் திரும்பியோரின் வழியைப் பின்பற்று! பின்னர் உங்கள் மீளுதல் என்னிடமே உள்ளது. நீங்கள் செய்து கொண்டிருந்தவை பற்றி உங்களுக்கு அறிவிப்பேன்."
இந்த இரண்டு குரான் வசனங்களில் 'உன்னை வற்புறுத்தினால்' என்பதற்கு ஜாஹதாக என்ற ஜிகாத் கிளைச் சொல் பயன்படுத்தப்பட்டுள்ளது.
இ) ஜிகாத் என்பதற்கு உறுதி என்று பொருள் தரக்கூடிய குரான் வசனங்கள் 5:53, 6:109, 16:38, 24:53, 35:42-43 ஆகியவை ஆகும். இந்த வசனங்களில் 'உறுதி' என்பதை குறிக்க ஜஹத என்ற ஜிகாத் கிளைச் சொல் இடம்பெற்றுள்ளது.
ஈ) ஜிகாத் என்பதற்கு அழைப்பு பணி என்று பொருள் தரக்கூடிய குரான் வசனங்கள் 22:78, 25:52, 9:73 ஆகியவை ஆகும்.
இவை அல்லாத ஏனைய வசனங்களில் ஜிஹாத் என்பது ஆயுத போராட்டம்/இராணுவ நடவடிக்கை என்ற பொருளில் கையாளப்பட்டுள்ளது. ஆயுத போராட்டமாக இருக்கும் பட்சத்தில் ஜிகாத் எப்போது நடத்தப்பட வேண்டும் என்பதற்கு குரானில் வழிகாட்டுதல்கள் காணப்படுகின்றன.
அநீதி இழைக்கப்படும் சூழலிலும், பலகீனமான ஆண்களையும், பெண்களையும், சிறுவர்களையும் பாதுகாக்கும் பொருட்டும் ஆயுத போராட்டம் நடத்தப்படலாம் என்று குரான் கூறுகின்றது. மேலும், உடன்படிக்கைகள் முறிக்கப்படும் போதும், சொந்த நிலத்தை விட்டு மக்கள் வெளியேற்றப்படும் சூழலிலும் ஆயுத போராட்டத்தை நடத்திக்கொள்ள குரான் அனுமதிக்கின்றது.
எப்படியான சூழல்களில் ஆயுதப்போராட்டம் நடத்தப்படக்கூடாது என்பதற்கும் குரானில் வழிகாட்டுதல்கள் காணப்படுகின்றன. மதத்தை பரப்ப போர் செய்யக்கூடாது  என்றும், போரை முதலில் துவக்கக்கூடாது  என்றும், சமாதானம் செய்துக்கொள்ள விரும்புபவர்களுடனும் , விலகிக்கொள்ள விரும்புபவர்களுடனும் சண்டையிட கூடாது என்றும் குரான் விதிமுறைகளை வகுத்துள்ளது. ஜிகாத் எனும் சொல் அரபு மொழியில் குரானின் காலத்திற்கு முன்னர் காணப்படவில்லை. தொடக்க காலத்தில் முஸ்லீம்களின் அருகில் இருந்த எதிரிகளைக் குறிக்கும் பொருட்டே ஜிகாத் எனும் சொல் குரானில் குறிப்பிடப்பட்டது, அதன் பின்னான காலங்களில் எதிரிகளின் எண்ணிக்கை அதிகரித்ததால் குரானின் ஜிகாத் எனும் வார்த்தை காலத்திற்கேற்ப முஸ்லீம் அல்லாதவர்களுக்கு எதிரான எனப் பொருள்கொள்ளப்பட்டது என ஜோனதன் பெர்க்கி (Jonathon Berkey) கூறுகிறார்.
ஹதீஸில் ஜிகாத்
குரானைப் போல, நபிமொழி தொகுப்புகளான ஹதீஸ்களிலும் ஜிகாத் பல்வேறு அர்த்தங்களில் கையாளப்பட்டுள்ளது. 'தன்னுடைய உள்ளத்தை எதிர்த்து போராடுவதே ஜிகாத் (உள்ளக ஆன்மீக போராட்டம்)' என்று முஹம்மது நபி கூறியதாக நஸயி நூலில் வரும் ஹதீஸ் பதிவு செய்கிறது.
"தனது உள்ளத்தை எதிர்த்துப் போரிட்டவனே போராளியாவான் என்று அல்லாஹ்வின் தூதர் அவர்கள் கூறினார்கள்."
பெற்றோருக்கு பணிவிடை செய்வதை ஜிகாத் என்று முஹம்மது நபி குறிப்பிட்டதாக புகாரி நபிமொழி தொகுப்பில் காணப்படுகின்றது.
"ஒரு மனிதர் நபி அவர்களிடம் வந்து ஜிஹாதில் கலந்து கொள்ள அனுமதி கேட்டார். நபி அவர்கள், 'உன் தாயும் தந்தையும் உயிருடன் இருக்கின்றார்களா?' என்று கேட்டார்கள். அதற்கு அம்மனிதர், 'ஆம்' என்று பதிலளித்தார்.  'அப்படியென்றால் அவ்விருவருக்கும் பணிவிடை செய்து உதவி புரிவதற்காக ஜிஹாத் செய்' என்று கூறினார்கள்."
பாவச் செயல் எதுவும் கலவாத ஹஜ் (புனித யாத்திரை) செய்வதே ஜிஹாத் என்ற பொருளிலும் ஹதீஸ்களில் ஆதாரங்கள் இடம்பெற்றுள்ளது.
அநியாயக்கார தலைமையிடம் நீதியை எடுத்துரைப்பதே சிறந்த ஜிகாத் என்று முஹம்மது நபி கூறியதாக அபூதாவுத் மற்றும் அஹ்மத் நூல்களில் பதிவு செய்யப்பட்டுள்ளது.
"நபி அவர்களிடம் ஒருவர் வந்து, 'ஜிஹாதில் சிறந்தது எது?' என்று கேட்டார். அதற்கு நபி அவர்கள், 'அநியாயக்கார ஆட்சியாளரிடத்தில் உண்மையைச் சொல்வதாகும்' என்று பதிலளித்தார்கள்."
முகம்மது நபியிடம் ஜிகாத்தின் சிறப்பைப் பற்றிக் கேட்டபோது,
அஹமதியா
ஜிகாத் என்பது மதத்தைக் காத்துக் கொள்வதற்கான ஒன்றாகும் அதில் வன்முறையை கடைசி வாய்ப்பாக மட்டுமே கொள்ள வேண்டும்.
குரானியர்கள்
குரானியர்கள் ஜிகாத்தை புனிதப் போராகக் கருதுவதில்லை. ஜிகாத் என்பது திண்டாட்டம் என்றே பொருள் கொள்கின்றனர். இது இராணுவ மற்றும் இராணுவம் அல்லாத இடங்களிலும் பொருள்படும் ஒன்று. போர் என வரும் போது தற்காத்தல் எனும் பொருளிலேயே ஜிகாத் கொள்ளப்படுகிறது.
சூஃபி
சூஃபிக்கள் ஜிகாத்தை பெரிய ஜிகாத் மற்றும் சிறிய ஜிகாத் என இரண்டாகப் பார்க்கின்றனர். தன் மனதை வெல்வது எனும் பொருளில் பெரிய ஜிகாத்தும், வெளிப்புற போர்கள் மற்றும் கலவரத்தை சைதானுடனான போர் என சிறிய ஜிகாத்தையும் வகைப்படுத்துகின்றனர்.
பஹாய்
இவர்கள் ஜிகாத் எழுத்து வடிவத்திலிருந்து நீக்கப்பட்ட ஒன்று எனக் கருதுகின்றனர்.
மேற்கோள்கள்
பகுப்பு:இசுலாமிய அரசியல் பகுப்பு:அரபு மொழிச் சொற்கள்
லடாக் தன்னாட்சி மலை வளர்ச்சிக் குழு, லே
லடாக் தன்னாட்சி மலை வளர்ச்சிக் குழு, லே (Ladakh Autonomous Hill Development Council, Leh (LAHDC Leh), இந்தியாவின் தன்னாட்சி நிர்வாகப் பகுதிகளில் ஒன்றாகும். லடாக் ஒன்றியப் பகுதியில் அமைந்த லே மாவட்ட மலை வளர்ச்சிப் பணிகளை தன்னாட்சியுடன் நிர்வகிப்பதற்கு இந்த வளர்ச்சிக் குழு அமைக்கப்பட்டது. இதன் தலமையிடம் லே நகரம் ஆகும்.
வரலாறு
லடாக் பிரதேச மக்களின் நீண்ட கோரிக்கையை நிறைவேற்றுவதற்கு, லடாக் தன்னாட்சி மலை வளர்ச்சிக் கவுன்சில் சட்டம், 1995-இன் படி, லே மாவட்ட வளர்ச்சிக்கு லடாக் தன்னாட்சி மலை வளர்ச்சிக் குழு, லே, மற்றும் 2003-இல் கார்கில் மாவட்ட வளர்ச்சிக்கு லடாக் தன்னாட்சி மலை வளர்ச்சிக் குழு, கார்கில்  அமைக்கப்பட்டது.
அதிகாரங்கள்
தன்னாட்சி மலைக் குழுக்கள் மாவட்டத்தின் கிராம ஊராட்சிகளுடன் நேரடியாகத் தொடர்பு கொண்டு, பொருளாதார வளர்ச்சி, கல்வி, நிலப் பயன்பாடு, வரி விதிப்பு, உள்ளாட்சி மற்றும் ஊராட்சி ஆளுகைத் திறன் மேம்பாடு விரித்து கொள்கை முடிவு எடுத்தல், ஊராட்சி ஒன்றியங்களின் செயல்பாடுகளை ஆய்வு செய்தல் முக்கியப் பணியாகும். லடாக் ஒன்றியப் பகுதியின் துணை-நிலை ஆளுநர், இப்பகுதியில் சட்டம் & ஒழுங்கு, நீதிமன்றம், கல்லூரி & பல்கலைகழகங்கள், தொலைதொடர்பு வசதிகளை நிர்வகிப்பார்.
தன்னாட்சிக் குழு
தன்னாட்சி குழு 30 கவுன்சிலர்கள் கொண்ட அமைப்பாகும். இதில் 26 கவுன்சிலர்கள் தேர்தல் முறையில் நேரடியாகத் தேர்ந்தெடுக்கப்படுவர். நியமன உறுப்பினர்கள் 4. தன்னாட்சி அமைப்பின் நிர்வாகக் குழுவில் தலைமை நிர்வாக கவுன்சிலர் மற்றும் 4 பிற நிர்வாகக் க்வுன்சிலர்கள் இருப்பர்.
வெளி இணைப்புகள்
பகுப்பு:லே மாவட்டம் பகுப்பு:லடாக் பகுப்பு:இந்தியாவின் தன்னாட்சி மலை வளர்ச்சிக் குழுக்கள்
இலங்கை திறந்த பல்கலைக்கழகம்
இலங்கைத் திறந்த பல்கலைகழகமானது நாவலை, நுகேகொடை, கொழும்பில் அமைந்துள்ளது. இங்கு உயர்தரம் சித்தியடைந்த மாணவர்கள் தொலைக்கல்வியைத் தொடரவியலும். இது 1978 ஆம் ஆண்டில் பல்கலைக்கழகச் சட்டம் மூலம் ஆரம்பிக்கப்பட்டு 1980 கல்விப் பணிகளை ஆரம்பித்தது.
இது ஏனைய இலங்கைப் பல்கலைக்கழகங்கள் போன்ற அந்தஸ்தை உடையது. இதனூடாக மாணவர்கள் திறந்த மற்றும் தொலைதூரக் கல்வியை இந்தப் பல்கலைகழகமூடாகத் தொடரவியலும்.
வெளியிணைப்புக்கள்
பகுப்பு:இலங்கையின் பல்கலைக்கழகங்கள் பகுப்பு:கொழும்பிலுள்ள கட்டடங்களும் கட்டமைப்புக்களும்
சஞ்ஜனா அக்ரி
சஞ்சனா அக்ரி பாரதீய ஜனதா கட்சியின் இந்திய அரசியல்வாதியும், ராஜஸ்தான் மாநில சஜாத் தோகுதி சட்டமன்ற உறுப்பினராக ராஜஸ்தான் சட்டமன்ற சட்டப் பேரவையில் பதவி வகிப்பவர்.
மேற்கோள்கள்
பகுப்பு:ராஜஸ்தான் அரசியல்வாதிகள்
திருப்பூர் இராமசாமி
திருப்பூர் இராமசாமி (Tiruppur Ramasamy:இறப்பு: 20 ஆகத்து 2012) தமிழ்த் திரைப்பட நகைச்சுவை நடிகர் ஆவார். இவர் தமிழ்த் திரைப்படங்களில் நகைச்சுவை வேடங்களிலும் குணசித்திர வேடங்களிலும் நடித்திருந்தார்.
குடும்பம்
இராமசாமி திருப்பூர் சிக்கண்ணா அரசினர் கலைக்கல்லூரி அமைந்துள்ள பகுதியான காலேஜ் ரோடு என்ற ஊரைச் சேர்ந்தவர்.
வெளி இணைப்புகள்
பகுப்பு:2012 இறப்புகள் பகுப்பு:தமிழ்த் திரைப்பட நடிகர்கள் பகுப்பு:தமிழ்த் திரைப்பட நகைச்சுவை நடிகர்கள்
மூவரை வென்றான்
மூவரை வென்றான் தமிழ்நாட்டின் விருதுநகர் மாவட்டத்தில் அமைந்துள்ள ஓர் சிற்றூராகும். வத்திராயிருப்பு வட்டம், வத்திராயிருப்பு ஊராட்சி ஒன்றியத்தின், மூவரைவென்றான் ஊராட்சியில் உள்ள வருவாய் கிராமம் ஆகும்.
அமைவிடம்
திருவில்லிப்புத்தூர் அருகே மதுரை - செங்கோட்டை தேசிய நெடுஞ்சாலையில்(NH208) உள்ளது.
கே. வி. மகாதேவன் இசையமைத்த தமிழ்த் திரைப்படங்கள்
கே. வி. மகாதேவன் இசையமைத்த தமிழ்த் திரைப்படங்கள் வரிசை பின்வருமாறு: (இது முழுமையான பட்டியல் அல்ல.)
வெளியான ஆண்டு தெரியாதவை
பகுப்பு:தமிழ்த் திரைப்படம் தொடர்பான பட்டியல்கள்
திருவத்திபுரம் நகராட்சி
திருவண்ணாமலை மாவட்டத்தில் உள்ள செய்யாறு வருவாய் கோட்டம், செய்யாறு வட்டத்தில் அமைந்துள்ளது. தற்போது புதிய  அரசு பாலிடெக்னிக் கல்லூரி இப்பகுதியில் அமைந்துள்ளது. பேருந்து நிலையம் ஓன்று உள்ளது. புகழ்பெற்ற வேதபுரீஸ்வரர் கோவில் இந்நகராட்சியில் அமைந்துள்ளது. மேலும் நகராட்சி எல்லைக்குள் மாவட்ட தலைமை மருத்துவமனை ,துணை ஆட்சியர் அலுவலகம் ,அரசு கலைக்கல்லூரி ,நூற்றாண்டு கண்ட அரசு ஆண்கள் மேல்நிலைப் பள்ளி ,அரசு மகளிர் மேல்நிலைப்பள்ளி ,பள்ளி கல்வி மாவட்ட அலுவலகம் ,சுகாதார மாவட்ட அலுவலகம் ,பத்திர பதிவு மாவட்ட அலுவலகம் ,மேலும் பல அலுவலகங்கள் செயல்படுகின்றன. பாலாற்றின் துணையாறான செய்யாறு இவ்வூர் வழியாக செல்கிறது.
நகராட்சி அமைவிடம்
திருவத்திபுரம் நகராட்சி செய்யாறு நகருக்குள் அமைந்துள்ளது புளிரம்பாக்கம் ஊராட்சி, கீழ்புதுப்பாக்கம் ஊராட்சி , பைங்கினர் ஊராட்சி , வடதண்டலம் ஊராட்சி , அனக்காவூர் ஊராட்சி ஆகிய ஊராட்சிகள் திருவத்திபுரம் நகராட்சி எல்லைகளாக அமைந்துள்ளன
மேலும் பார்க்க
பகுப்பு:திருவண்ணாமலை மாவட்டம் பகுப்பு: தமிழ்நாடு மாநிலத்திலுள்ள ஊர்களும் நகரங்களும் பகுப்பு:தமிழ்நாடு நகராட்சிகள்
முனீருல் இசுலாம்
முனீருல் இசுலாம் (Monirul Islam, பிறப்பு: ஆகத்து 25 1980), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 29 முதல்தர துடுப்பாட்டப் போட்டிகளிலும், 26 ஏ-தர துடுப்பாட்டப் போட்டிகளிலும் கலந்து கொண்டுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:1980 பிறப்புகள் பகுப்பு:வாழும் நபர்கள்
கருப்பை வாய்ப் புற்றுநோய்
right|thumb|இந்த பெரிய செதிள் புற்றுநோய் (படத்திற்குக் கீழே) கருப்பைவாயை முற்றிலுமாக அழித்துவிட்டு கீழ் கருப்பைக்குரிய பகுதிக்குப் பரவியுள்ளது.இந்தக் கருப்பையின் மேலே ஒரு வட்டவடிவ தசைத்திசுக்கட்டியும் இருக்கிறது கர்ப்பப்பை வாய்ப் புற்றுநோய் என்பது கருப்பை வாய் அல்லது கர்ப்பப்பை வாய்ப் பகுதியில் ஏற்படும் புற்று நோய் ஆகும். புற்று நோய் முற்றிய நிலைக்கு வரும்வரை அதனுடைய அறிகுறிகள் வெளியே தெரியாமல் இருக்கும். இந்த நோய் இருக்கையில் யோனியில் குருதிப்பெருக்கு ஏற்படுவதுடன், இடுப்புப் பகுதியில் வலி ஏற்படலாம். நோயின் ஆரம்ப நிலையில் அறுவை சிகிச்சையும் முற்றிய நிலையில் இருக்கும் போது வேதிச்சிகிச்சை மற்றும் கதிரியக்க சிகிச்சையும் சிகிச்சைகளாகக் கொடுக்கப்படுகின்றன.
மனித சடைப்புத்துத் தீ நுண்மம் (HPV - Human Papilloma Virus) இன் நோய்த்தொற்று 90% மான கர்ப்பப்பை வாய்ப் புற்றுநோய் உருவாவதற்கு முக்கியமான காரணியாக விளங்குகிறது. . ஆனாலும் மனித சடைப்புத்துத் தீ நுண்மம் நோய்த்தொற்று ஏற்பட்டாலும் பலருக்கு அதனால் கர்ப்பப்பை வாய்ப் புற்றுநோய் ஏற்படுவதில்லை. புகைத்தல், பலம் குன்றிய நோய் எதிர்ப்பாற்றல் முறைமை, குடும்பக் கட்டுப்பாட்டு குளிகைகள், மிக இளம் வயதில் உடலுறவில் ஈடுபடல், பலருடன் உடலுறவு கொள்ளல் போன்ற வேறு காரணிகளும் குறைந்தளவு முக்கியம் பெற்ற சூழிடர் காரணிகளாக இருக்கின்றன.
மனித சடைப்புத்துத் தீ நுண்மத்திற்கு எதிரான தடுப்பு மருந்து கண்டுபிடிக்கப்பட்டு, 2006 ஆம் ஆண்டு முதல் பல நாடுகளில் பயன்பாட்டுக்கு வரத் தொடங்கியுள்ளது. கர்ப்பப்பை வாய்ப் புற்றுநோய்களில் சுமார் 70% க்குக் காரணமாக இருக்கும் மனித சடைப்புத்துத் தீ நுண்மத்தின் அதிக ஆபத்து வகைகளான இரு வகைகளுக்கு (வகை 16 உம் வகை 18 உம்) எதிரானதாக இந்த தடுப்பு மருந்துகள் காணப்படுகின்றன. இந்தத் தடுப்பு மருந்து எல்லா வகை மனித சடைப்புத்துத் தீ நுண்மத்திற்கும் எதிரானதாக இல்லாமல் இருப்பதாலும், வேறு காரணிகளாலும் கர்ப்பப்பை வாய்ப் புற்றுநோய் வரக்கூடும் என்பதாலும், தடுப்பு மருந்து எடுத்துக்கொண்ட பிறகும் பெண்கள் தொடர்ந்து திறத் தணிக்கைச் சோதனைக்குச் செல்வது நல்லது
உலகளாவிய அளவில், கருப்பை வாய்ப் புற்று நோயானது நான்காவது பெரியளவில் ஏற்படும் புற்றுநோயாகவும், பெண்களுக்கு ஏற்படும் புற்று நோய்களில் நான்காவது அதிகளவிலான இறப்பை ஏற்படுத்தும் புற்றுநோயாகவும் இருக்கின்றது என உலக சுகாதார அமைப்பு ஒர் அறிக்கையில் கூறியுள்ளது. 2012 ஆம் ஆண்டில், 528,000 கருப்பை வாய்ப் புற்றுநோயாளர்கள் இருந்ததாகவும், அதில் 266,000 பேர் இறந்ததாகவும் அவ்வறிக்கை கூறியுள்ளது. இது மொத்த புற்றுநோய் நிகழ்வில் 8% மாக இருப்பதுடன், புற்றுநோயால் ஏற்படும் இறப்பில் 8% மாகவும் இருக்கிறது.
வகைப்பாடு
கர்ப்பப்பை வாய்ப் புற்றுநோய்க்கு முன்னோடியான உறுப்புக்கோளாறின் பெயரும் வகைப்பாடும் 20 ஆம் நூற்றாண்டில் பல முறை மாற்றப்பட்டுவிட்டது. உலக சுகாதார அமைப்பு வகைப்பாடு முறைமை உறுப்புக்கோளாறை மிதமான, நடுநிலையான அல்லது கடுமையான இயல்புப்பிறழ்ந்த வளர்ச்சி அல்லது கார்சினோமா (புற்றுநோய்) இன் சிட்டு (CIS) என்று விளக்கி பெயரிட்டது. கர்ப்பப்பை வாய் உள்பக்க தோல் மேல்பகுதி செல் திசு மிகைப்பு(CIN) என்ற இந்த சொல் உறுப்புக்கோளாறுகளின் அசாதாரணமான நிகழ்வுகளை வலியுறுத்தவும் தரப்படுத்தப்பட்ட சிகிச்சைக்கு உதவுவதற்காகவும் உருவாக்கப்பட்டது. இது மிதமான இயல்புப்பிறழ்ந்த வளர்ச்சியை CIN1 என்றும் நடுநிலையான இயல்புப்பிறழ்ந்த வளர்ச்சியை CIN2 என்றும் கடுமையான இயல்புப்பிறழ்ந்த வளர்ச்சி மற்றும் CISஐ CIN3 என்றும் வகை பிரிக்கிறது. மிகவும் சமீபத்திய வகைப்பாடான பெதஸ்தா அமைப்பு எல்லா கர்ப்பப்பை வாய் தோல் மேல்புறச் செல் பர்கர்சர் உறுப்புக்கோளாறையும் இரண்டு குழுக்களாகப் பிரிக்கிறது:தாழ்-தர செதிள் உள்பக்க தோல் மேல்பகுதி செல் உறுப்புக்கோளாறு (LSIL) மற்றும் உயர்-தர செதிள் உள்பக்க தோல் மேல்பகுதி செல் உறுப்புக்கோளாறு (HSIL). LSIL என்பது CIN1 க்கு உரியது மற்றும் HSIL ஆனது CIN2 மற்றும் CIN3க்கு உரியது. மிகவும் சமீபத்தில் CIN2 மற்றும் CIN3 ஆகிய இரண்டும் சேர்ந்து CIN2/3 என்று மாற்றப்பட்டது.
குறிகளும் அறிகுறிகளும்
முற்றிய நிலையில் இருக்கும் கர்ப்பப்பை வாய்ப் புற்றுநோயின் அறிகுறிகளாவன: பசியின்மை, எடை குறைதல், சோர்வு, இடுப்பறையில் வலி, முதுகு வலி, கால் வலி, ஒற்றைக் கால் வீக்கம், புணர்புழையிலிருந்து அதிகமான இரத்தப்போக்கு, சிறுநீரோ மலமோ புணர்புழையிலிருந்து கசிதல் மற்றும் எலும்பு முறிவுகள்.
மனித சடைப்புத்துத் தீ நுண்மம் நோய்த்தொற்று
மனித சடைப்புத்துத் தீ நுண்மத்தினால் நிகழும் அதிக-ஆபத்து வகை நோய்த்தொற்றே கர்ப்பப்பை வாய்ப் புற்றுநோய் உருவாவதன் மிகவும் முக்கிய ஆபத்துக் காரணியாகும். நோய்க்கிருமி புற்றுநோய் தொடர்பு கருப்பை வாயின் உயிரணுக்களில் மாற்றங்களைத் தூண்டி கர்ப்பப்பை வாய் உள்பக்க தோல் மேல்பகுதி செல் திசு மிகைப்பு உருவாகச் செய்கிறது, இது புற்றுநோயை உருவாக்குகிறது.
அதிகமான உடலுறவுத் துணைவர்கள் இருக்கும் பெண்களுக்கு (அல்லது பல துணைகள் இருக்கும் ஆண்களிடமோ பெண்களிடமோ உடலுறவு வைத்துக்கொள்பவர்களுக்கு) அதிக ஆபத்து இருக்கிறது.
150 க்கும் அதிகமான எச்.பி.வி. வகைகள் இருப்பதாக நிரூபிக்கப்பட்டுள்ளது (சில ஆதாரங்கள் 200 க்கும் அதிகமான துணைவகைகள் இருப்பதாக சுட்டிக்காட்டுகின்றன). இவற்றில், 15 வகைகள் அதிக-ஆபத்து வகைகளாக வகைப்பிரிக்கப்பட்டுள்ளன (16, 18, 31, 33, 35, 39, 45, 51, 52, 56, 58, 59, 68, 73, மற்றும் 82), 3 வகைகள் அதிக-ஆபத்து வகையாக இருக்கலாம் (26, 53, மற்றும் 66) என்று வகை பிரிக்கப்பட்டுள்ளன. 12 வகைகள் குறை-ஆபத்து வகையாகவும் (6, 11, 40, 42, 43, 44, 54, 61, 70, 72, 81 மற்றும் CP6108) வகை பிரிக்கப்பட்டுள்ளன, ஆனால் அவையும் புற்றுநோயை ஏற்படுத்தலாம். 16 மற்றும் 18 ஆகிய வகைகள் 70% கர்ப்பப்பை வாய்ப் புற்றுநோய்க்கு காரணமாக இருக்கிறது என்று பொதுவாக ஏற்றுக்கொள்ளப்படுகிறது. வகை 31யும் சேர்த்து, இவை தான் கர்ப்பப்பை வாய்ப் புற்றுநோய்க்கு முதன்மையான ஆபத்துக் காரணிகளாக உள்ளன.
எச்.பி.வியின் பல்வேறு வகைகள் இனப்பெருக்க உறுப்பு மருக்கள் ஏற்படுவதற்கு காரணமாக இருக்கிறது ஆனால் இவை வழக்கமாக கர்ப்பப்பை வாய்ப் புற்றுநோய்க்கு தொடர்பானவை அல்ல.
எச்.பி.வியால் நோய்த்தொற்று ஏற்பட்ட ஒரு நோயாளிக்கு கர்ப்பப்பை வாய்ப் புற்றுநோய் ஏற்படலாம். இதனால் இது ஒரு பால்வினை நோய் என்று கருதப்படுகிறது. ஆனால் உயர் ஆபத்துடைய எச்.பி.வியுடன் நோய்த்தொற்றுடைய அதிகமான பெண்களுக்கு கர்ப்பப்பை வாய்ப் புற்றுநோய் ஏற்படாது. மருத்துவ ரீதியாக ஏற்றுக்கொள்ளப்படுகிற இந்த உதாரணத்திற்கு அமெரிக்க புற்றுநோய் அமைப்பும் மற்ற அமைப்புகளும் அதிகாரப்பூர்வமாக ஆதரவளிக்கின்றன. ஆணுறைகளின் பயன்பாட்டினால் நோய்தொற்றைக் குறைக்கலாம் ஆனால் நோய்ப்பரவுவதை அது எப்போதும் தடுக்காது. அதே போன்று, நோய்த்தொற்றுடைய பகுதிகளோடு தோலுடன் தோல் தொடர்பு கொள்வதினாலும் எச்.பி.வி பரவலாம். ஆண்களில், எச்.பி.வி சிசின் மொட்டின் புறத்தோலியத்தில் பெரும்பாலும் வளர்கிறது என்று கருதப்படுகிறது மற்றும் இந்தப் பகுதியைத் தூய்மை செய்தலின் மூலம் அவற்றின் வளர்ச்சியைத் தடுத்துக்கொள்ளலாம்.
இணைகாரணிகள்
அமெரிக்க புற்றுநோய் அமைப்பு பின்வரும் பட்டியலை கர்ப்பப்பை வாய்ப் புற்றுநோயின் ஆபத்துக் காரணிகளாக வழங்குகிறது: மனித பாப்பிலோமாவைரஸ் (எச்.பி.வி) நோய்த்தொற்று, புகைத்தல், HIVநோய்த்தொற்று, கிளமீடியா நோய்த்தொற்று, உணவுப்பழக்கக் காரணிகள், ஹார்மோன் கருத்தடை, பல கருவுருதல், டைஎதில்ஸ்டில்பெஸ்டிரால் ஹார்மோன் மருந்தை (DES) எடுத்துக்கொள்ளுதல் மற்றும் கர்ப்பப்பை வாய்ப் புற்றுநோயுடைய குடும்ப வரலாறு. HLA-B7க்கு தொடர்புடைய சாத்தியமுள்ள மரபு சார்ந்த ஆபத்தும் இருக்கிறது.
எச்.பி.வி தடுப்பு மருந்தை உருவாக்குவதோடு கூட, பிறந்த பிறகு ஆண் மொட்டு முனைத்தோலை வெட்டுவதினால் அவர்களுடைய வருங்கால பெண் உடலுறவு துணைக்கு கர்ப்பப்பை வாய்ப் புற்றுநோய் ஆபத்து குறையும் என்பது ஒரு ஏற்றுக்கொள்ளக்கூடிய வழியாகும் என்று சில ஆராய்ச்சியாளர்கள் வாதிடுகிறார்கள். மற்றவர்கள் இதற்கு எதிராக இந்த பலன்கள் ஆபத்துகளை அதிகமாக குறைத்துவிடும் என்று சொல்லிவிடமுடியாது மற்றும்/அல்லது குழந்தைகளிடமிருக்கும் ஆரோக்கியமான பிறப்புறுப்பு திசுவை நீக்குவது தவறானது என்று கருதுகிறார்கள். இருப்பினும் ஒரு ஆண் தன்னுடைய ஆண்குறி நுனித்தோலை அகற்றுவதை விரும்புவான் எனவும் கருதக்கூடாது. ஆண் மொட்டு முனைத்தோலை வெட்டுவதினால் கர்ப்பப்பை வாய்ப் புற்றுநோயை தடுத்துவிடலாம் என்பதை ஆதரிப்பதற்கு உறுதியான ஆதாரம் எதுவும் இல்லை, இருப்பினும் மொட்டு முனைத்தோல் வெட்டப்பட்ட ஆண்களுக்கு எச்.பி.வி நோய்த்தொற்று குறைவாகவே ஏற்பட்டிருக்கிறது என்பதற்கு நோய்ப்பரவு இயல் ரீதியான ஆதாரம் இருக்கிறது என்று சில ஆராய்ச்சியாளர்கள் கூறுகிறார்கள். எனினும், குறை-ஆபத்துடைய உடலுறவுப் பழக்கமும் ஒரே ஒரு பெண் துணைகளோடும் வாழும் ஆண்களுக்கு கர்ப்பப்பை வாய்ப் புற்றுநோய் ஆபத்திற்கு மொட்டு முனைத்தோல் வெட்டுதல் எந்த வித்தியாசத்தையும் ஏற்படுத்தாது.
உடல்திசு ஆய்வு செய்முறைகள்
பேப் ஸ்மியர் ஒரு ஆற்றல் வாய்ந்த ஸ்கிரீனிங் சோதனையாக இருக்கிறது. அதே போல கர்ப்பப்பை வாய்ப் புற்றுநோய் அல்லது புற்றுநோய் ஆரம்பநிலையை உறுதிசெய்வதற்கு கருப்பை வாயின் உடல்திசு ஆய்வு செய்தலும் அவசியமாக இருக்கிறது. கருப்பை வாயின் மேற்பரப்பில் இருக்கும் இயல்பு மாறிய உயிரணுக்களை பெரிதாக்கிக் காட்டுவதற்காக ஒரு நீர்த்தஅசிட்டிக் அமிலத்தைக் (எ.கா. காடி)கரைசல் பயன்படுத்தி கருப்பை வாயை பெரிதாகக் காட்டும் புண்டை அக நோக்கல் ஆய்வு மூலம் இது பெரும்பாலும் செய்யப்படுகிறது. புற்று வர வாய்புள்ள இடங்கள் வெண்மையாத்தோன்றும்.வினீகரும் பயன்படுத்தலாம்.
லூப் மின் வெட்டி எடுக்கும் செய்முறை (LEEP) மற்றும் கூம்பகற்றம் ஆகியவை மற்ற அறுதியிடல் செய்முறைகளாகும். இதில் கருப்பை வாயின் அகவுறை நோயியல் சார்ந்த பரிசோதனைகளுக்காக அகற்றப்படும். கடுமையான கர்ப்பப்பை வாய் உள்பக்க தோல் மேல்பகுதி செல் திசு மிகைப்பு இருக்கிறது என்று உடல்திசு ஆய்வு உறுதிசசெய்தால் இந்தப் பரிசோதனைகள் செய்யப்படும்.
நோயியல் வகைகள்
கர்ப்பப்பை வாய் உள்பக்க தோல் மேல்பகுதி செல் திசு மிகைப்பு, கர்ப்பப்பை வாய்ப் புற்றுநோயின் முன் அறிகுறி, அறுதியிடல் மருத்துவரால் செய்யப்படுகிற கர்ப்பப்பை வாய் உடல்திசு ஆய்வுகளின் பரிசோதனையின் மூலம் பெரும்பாலும் அறுதியிடப்படும். பின்வருவன பரவும் கர்ப்பப்பை வாய்ப் புற்றுநோயின் திசுவியல் ரீதியான உபவகைகளாகும்: செதிள் உயிரணு புற்றுநோய் தான் பெரும்பாலான நோய் நிகழ்வுகளில் கர்ப்பப்பை வாய்ப் புற்றுநோயாக இருந்தாலும், கருப்பை வாயின் காளப்புற்றின் நிகழ்வு சமீபத்திய ஆண்டுகளில் அதிகரித்து வருகிறது. .
கருப்பை வாயில் அரிதாக ஏற்படக்கூடிய புற்றல்லாத பரவும் புற்றுகளாவன
மற்ற பெரும்பாலான புற்றுநோய்களுக்கான TNM புற்றுநோய் நிலையைப் போலில்லாமல் FIGO நிலையில் நிணநீர்முடிச்சின் ஈடுபாடு இல்லை என்பது குறிப்பிடத்தக்கது.
அறுவை சிகிச்சை மூலம் சிகிச்சையளிக்கப்படும் நோயாளிக்களுக்காக, அறுதியிடல் மருத்துவரிடமிருந்து பெறப்படும் தகவல் ஒரு தனிப்பட்ட நோயியலுக்குரிய நிலையை குறித்தொதுக்குவதில் பயன்படுத்தலாம், ஆனால் முதன்மை மருத்துவ நிலையை மாற்றி அதற்கு பதிலாக இதைப் பயன்படுத்தக் கூடாது.
புற்றுக்கு முன் வரும் இயல்புப்பிறழ்ந்த வளர்ச்சிக்கான மாற்றங்களுக்கு, CIN (கர்ப்பப்பை வாய் உள்பக்க தோல் மேல்பகுதி செல் திசு மிகைப்பு) தரப்படுத்துதல் பயன்படுத்தப்படுகிறது.
புற்றுநோய் நிலை
சர்வதேச பெண்ணோயியல் மற்றும் மகப்பேறியல் கூட்டமைப்பு (FIGO) நோய்நிலை அமைப்பு அறுவைசிகிச்சையின் கண்டுபிடிப்புகளை வைத்து நோய்நிலையை வகைப்படுத்தாமல் மருத்துவ பரிசோதனைகளின் அடிப்படையில் கர்ப்பப்பை வாய்ப் புற்றுநோயை வகைப்பிரித்தது. பின்வரும் அறுதியிடல் பரிசோதனைகளை மட்டும் பயன்படுத்தி நோய்நிலைகளை தீர்மானிக்க அனுமதிக்கிறது: பரிசபரிசோதனை, ஆய்ந்தறிதல், புண்டை அக நோக்கல், கர்ப்பவாயுள் வளித் தெடுத்தல், கருப்பை அக நோக்கல், சிறுநீர்ப்பை நோக்கல், மலக்குடல் நோக்கல், சிரைக்குள் நீர்ப்பாதைவரைவு மற்றும் நுரையீரல்கள் மற்றும் எலும்புக் கூட்டின் ஊடுக்கதிர் பரிசோதனை மற்றும் கர்ப்பப்பை வாய் கூம்பகற்றம்.
கர்ப்பப்பை வாய்ப் புற்றுநோய்க்கான TNM நோய்நிலைப்படுத்துதல் அமைப்பு FIGOவின் நிலைக்கு ஒத்திருக்கிறது.
சிகிச்சை
புற்றுத்திசு நுண்பரவல் (நோய்நிலை IA) பொதுவாக கருப்பை நீக்க அறுவை சிகிச்சை (புணர்புழையையும் சேர்த்து கருப்பை முழுவதையும் அகற்றிவிடுதல்) மூலம் சிகிச்சை செய்யப்படும். IA2 நோய்நிலைக்கு நிணநீர்முடிச்சுகளும் கூட அகற்றப்படும். கருவுறுதிறனுடன் இருக்க விரும்பும் நோயாளிகளுக்கு ஒரு மாற்று வழியாக லூப் மின் வெட்டி எடுக்கும் செய்முறை (LEEP) அல்லது கூம்பு உடல்திசு ஆய்வு போன்றவை குறிப்பிட்டப் பகுதிக்குரிய அறுவைசிகிச்சை செய்முறைகளாகும்.
கூம்பு உடல் திசு ஆய்வு முழுமையான பயனைத் தராவிட்டால், தங்களுடைய கருவுறுத்திறனைத் தக்கவைத்துக்கொள்ள விரும்பும் நோயாளிகளுக்கு மற்றொரு சாத்தியமுள்ள சிகிச்சை முறையாக டிராசெலக்டமி செய்யப்படும். அண்டகங்களையும் கருப்பையையும் அப்படியே வைத்துவிட்டு புற்றை மட்டும் அறுவைசிகிச்சை மூலம் அகற்றுவதற்கு இதில் முயற்சி செய்யப்படும். இது கருப்பை நீக்க அறுவை சிகிச்சையை விட அதிக கவனமான அறுவை சிகிச்சை செய்யப்பட வேண்டும். பரவாமல் நோய்நிலை ஒன்றில் (I) இருக்கும் கர்ப்பப்பை வாய்ப் புற்றுநோய் உள்ளவர்களுக்கு இது ஏதுவாக இருக்கும் ஒரு வழியாகும். எனினும் குறைந்த மருத்துவர்களே இந்த செய்முறையில் திறமையானவர்களாக இருப்பதனால் இது இன்னும் ஒரு தரமான சிகிச்சை முறையாகக் கருதப்படவில்லை. புற்றுநோய் எதுவரை பரவியிருக்கிறது என்பது தெரியாமல் இருந்தால் மிகவும் அனுபவமிக்க அறுவைசிகிச்சையாளராலும் கூட அறுவைசிகிச்சைக்குரிய நுண்ணோக்கிய பரிசோதனைகள் செய்த பிறகே டிராசெலக்டமி செய்யலாம் என்று நம்பிக்கை தெரிவிக்க முடியும். அறுவைசிகிச்சை அறையில் நோயாளி பொது உணர்வகற்றல் கொடுக்கப்பட்ட நிலையில் அறுவைசிகிச்சையாளரால் கர்ப்பப்பை வாய் திசுவின் முழுவதுமாக அகற்றப்பட்டதை நுண்ணோக்கி வாயிலாக உறுதிப்படுத்த முடியவில்லையென்றால், அந்த நேரத்தில் கருப்பை நீக்க அறுவை சிகிச்சை அவசியமாக இருக்கலாம். இதற்கு நோயாளி முன்னதாகவே ஒப்புதல் கொடுத்திருந்தால் மட்டுமே அதே அறுவைசிகிச்சையில் இதைச் செய்யமுடியும். நோய்நிலை 1b புற்றுநோயிலும் சில நோய்நிலை 1a புற்றுநோயிலும் புற்றுநோய் நிணநீர் முடிச்சுகளுக்குப் பரவும் ஆபத்து சாத்தியமாக இருந்தால், அறுவைசிகிச்சையாளர் கருப்பையைச் சுற்றியிருக்கும் சில நிணநீர் முடிச்சுகளை நோயியலுக்குரிய மதிப்பாய்விற்காக அகற்றவேண்டியதாயிருக்கும்.
ஆரம்ப நிலைகளுக்கு (IB1 மற்றும் IIA 4 செ.மீட்டருக்கும் குறைவாக) நிணநீர் முடிச்சுகளையும் சேர்த்து முழுவதுமாக கருப்பை நீக்க அறுவை சிகிச்சை செய்தல் அல்லது கதிரியக்க சிகிச்சை மூலமாக சிகிச்சையளிக்கப்படலாம். கதிரியக்க சிகிச்சை இடுப்பறையில் வெளிக் கற்றை கதிரியக்க சிகிச்சையாகவும் குறும் சிகிச்சையாகவும் (உட்புற கதிரியக்கம்) கொடுக்கப்படுகிறது. நோய்க்குரிய பரிசோதனைகளில் உயர் ஆபத்துக்கள் இருக்கிறது என்று கண்டறியப்பட்ட நோயாளிகள் அறுவைசிகிச்சை மூலம் சிகிச்சையளிக்கப்படுவார்கள், அந்நோயாளிகளுக்கு நோய் மீண்டும் ஏற்படும் ஆபத்தைக் குறைப்பதற்காக வேதிச்சிகிச்சையுடனோ அல்லது இல்லாமலோ கதிரியக்க சிகிச்சை கொடுக்கப்படும்.
பெரிய ஆரம்பநிலைக் கட்டிகள் (4 செ.மீட்டரை விட பெரிதாக இருக்கும் IB2 மற்றும் IIA) கதிரியக்க சிகிச்சை மற்றும் வேதிச்சிகிச்சையை அடிப்படையாகக் கொண்டு செய்யப்படும் சிஸ்பிளாட்டின், கருப்பை நீக்க அறுவை சிகிச்சை (இதற்கு பிறகு வழக்கமாக துணை மருந்துப்பொருள் கதிரியக்க சிகிச்சை அவசியப்படும்) அல்லது கருப்பை நீக்க அறுவை சிகிச்சையைத் தொடர்ந்து செய்யப்படும் சிஸ்பிளாட்டின் வேதிச்சிகிச்சை மூலம் சிகிச்சையளிக்கப்படும்.
நோய் முற்றிய நிலையில் இருக்கும் கட்டிகள் (IIB-IVA) கதிரியக்க சிகிச்சை மற்றும் வேதிச்சிகிச்சையை அடிப்படையாகக் கொண்டு செய்யப்படும் சிஸ்பிளாட்டின் மூலம் சிகிச்சையளிக்கப்படும்.
2006 ஆம் ஆண்டு ஜூன் மாதம் 15 அன்று US உணவு மற்றும் மருந்து நிர்வாகம் முற்றிய-நோய்நிலை (IVB) கர்ப்பப்பை வாய்ப் புற்றுநோயிருக்கும் பெண்களின் சிகிச்சைக்கு ஹைகாம்டின் மற்றும் சிஸ்பிளாட்டின் என்ற இரண்டு வேதிச்சிகிச்சை மருந்துகளின் சேர்க்கையின் பயன்பாட்டிற்கு ஒப்புதலளித்தது. இந்த சேர்க்கைச் சிகிச்சையினால் நியூட்ரோபில் அணுக்குறை, இரத்த சோகை மற்றும் குருதித் தட்டுக்குறை போன்ற பக்கவிளைவுகள் ஏற்படும் முக்கிய ஆபத்துகள் உள்ளன. ஹைகாம்டின் கிளக்சோஸ்மித்கிளைனினால் உற்பத்தி செய்யப்படுகிறது.
விழிப்புணர்வு
US தேசிய புற்றுநோய் நிறுவனத்தின் 2005 ஆம் அண்டின் சுகாதார தகவல் தேசிய போக்குகள் கருத்தாய்வுப் படி கருத்தாய்வு செய்யப்பட்ட அமெரிக்கப் பெண்களில் 40% பெண்கள் மட்டுமே மனித பாப்பிலோமாவைரஸ் (எச்.பி.வி) நோய்த்தொற்று குறித்து கேள்விப்பட்டிருக்கிறார்கள் மற்றும் 20% பெண்கள் மட்டுமே மனித பாப்பிலோமாவைரஸிற்கு (எச்.பி.வி) கர்ப்பப்பை வாய்ப் புற்றுநோயுடன் தொடர்பு இருக்கிறது என்று தெரிந்து வைத்துள்ளார்கள். ஒரு மதிப்பீட்டின் படி, 2008 ஆம் ஆண்டு அமெரிக்காவில் தோராயமாக 3,870 பெண்கள் கர்ப்பப்பை வாய்ப் புற்றுநோயினால் இறக்கலாம் மற்றும் சுமார் 11,000 புதிய நோயாளிகளுக்கு இந்நோய் இருப்பது கண்டறியப்படலாம் என எதிர்பார்க்கப்படுகிறது.
ஸ்கிரீனிங்
கர்ப்பப்பை வாய்ப் புற்றுநோய் ஸ்கிரீனிங் பாபனிக்கோலோ பரிசோதனை அல்லது பேப் ஸ்மியர் ஆகியவற்றைப் பரவலாக அறிமுகப்படுத்தியதன் விளைவாக, வளர்ந்த நாடுகளில் கர்ப்பப்பை வாய்ப் புற்றுநோய் ஏற்படுதல் மற்றும் அதனாலான இறப்பு விகிதம் ஆகியவை வெகுவாகக் குறைந்திருக்கிறது. புற்றுநோய் உருவாவதற்கு முன்னதாகவே, இயல்பு மாறிய பேப் ஸ்மியர் முடிவுகள், கர்ப்பப்பை வாய் உள்பக்க தோல் மேல்பகுதி செல் திசு மிகைப்பு (கருப்பை வாயில் சாத்தியமுள்ள புற்றுக்கு முன்னான பண்பு மாற்றங்கள்) இருப்பதைத் தெரியப்படுத்தலாம், இதனால் பரிசோதனைகளையும் தடுக்கும் சிகிச்சையையும் வழங்க முடிகிறது. எவ்வளவு காலத்திற்கு ஒரு முறை பேப் ஸ்மியர் செய்யப்படல் வேண்டும் என்பதைக் குறித்த பரிந்துரைகள் ஆண்டிற்கு ஒருமுறையிலிருந்து ஒவ்வொரு ஐந்து ஆண்டுகளுக்கும் ஒரு முறை என்பது வரை மாறுபடுகின்றது. கர்ப்பப்பை வாய்ப் புற்றுநோய் ஸ்கிரீனிங் சோதனையானது, புணர்புழை உட்செலுத்தி உடலுறவின் துவக்கத்தின் பிறகான சுமார் மூன்று ஆண்டுகளுக்கு பிறகு மற்றும்/அல்லது இருபத்தியோரு வயதிற்கு மிகாமலும் இருக்கும் போது தொடங்கவேண்டும் என்று ACS பரிந்துரைக்கிறது. எவ்வளவு காலம் வரை ஸ்கிரீனிங் சோதனையைத் தொடரவேண்டும் என்பதற்கான வழிகாட்டல்கள் வேறுபடுகின்றன, ஆனால் நன்றாக ஸ்கிரீனிங் சோதனை செய்யப்பட்டு, இயல்பு மாறிய திசுக்களைக் கொண்டிருக்காத பெண்கள் சுமார் 65லிருந்து (USPSTF) 70 (ACS) வயதாக இருக்கும் போது ஸ்கிரீனிங் சோதனையை நிறுத்திவிடலாம். புற்றுக்கு முன்னான திசு வளர்ச்சியோ கர்ப்பப்பை வாய்ப் புற்றுநோயோ ஆரம்ப காலத்திலேயே கண்டறியப்பட்டுவிட்டால் அது கருவுறுத்திறனை பாதிக்காமல் காண்காணிக்கபடலாம் அல்லது மற்ற இடங்களுக்கு பரவாமல் சிகிச்சையளிக்கப்படலாம்.
சமீப காலம் வரை பேப் ஸ்மியர் சோதனையே கர்ப்பப்பை வாய்ப் புற்றுநோயைத் தடுப்பதில் முதன்மைத் தொழிநுட்பமாக இருக்கிறது. எனினும், முதலில் NICE ஆல் அங்கீகரிக்கப்பட்டு வெளியிடப்பட்ட அறிக்கையின் பின்னர் ஒரு துரித திறனாய்வை தொடர்ந்து, UK தேசிய ஸ்கிரீனிங் திட்டத்தில் நீர்ம அடிப்படையிலான உயிரணுவியல் சேர்க்கப்பட்டது. பேப் பரிசோதனையின் துல்லியத்தை மேம்படுத்துவதற்கு இது பயன்படுத்தப்பட்டாலும் போதாத ஸ்மியர்களின் எண்ணிக்கையை சுமார் 9%லிருந்து சுமார் 1% வரை குறைப்பதே இதனுடைய முக்கிய நன்மையாக இருக்கிறது. இது பெண்களை மேலும் ஸ்மியர் தேவை என்று அழைக்கும் அவசியத்தைக் குறைக்கும்.